মামলার বাদী আবু বকর সিদ্দিক জানান, মামলার তদন্তকালে আসামির বিরুদ্ধে জ্ঞাত আয় বহির্ভূত সম্পদ অর্জনের অভিযোগ প্রাথমিকভাবে প্রমাণিত হওয়ায় তার বিরুদ্ধে গত ২৯ মার্চ পাবনা থানার মাধ্যমে আদালতে চার্জশিট দাখিল করা হয়। এ ছাড়া তার বিরুদ্ধে প্রতারণা, জালিয়াতি ও ক্ষমতার অপব্যবহারপূর্বক ভুয়া বায়না নামা দলিল সৃজন ও তা খাঁটি হিসেবে ব্যবহার করে পাবনা পল্লী বিদ্যুৎ সমিতি (পবিস-২) থেকে ১০ লাখ টাকা ঋণ গ্রহণ করার অভিযোগে সাঁথিয়া থানায় গত ২৬ জুন একটি মামলা করা হয়। এ মামলাটি বর্তমানে তদন্তাধীন রয়েছে।